Πιστεύω ότι στην κατηγορία του δε βρίσκεται κάτι καλύτερο (γι’αυτό έβαλα 5 αστέρια, δεν το συγκρίνω με κινητά των 800 ευρώ). Το έχω 6 μήνες και είναι πολύ ευχαριστημένος. Χρησιμοποιώ κινητά αυτής της κατηγορίας και μπορώ να πω ότι κανένα αντίστοιχο στο παρελθόν δεν ήταν τόσο γρήγορο (εναλλαγή εφαρμογών, streaming χωρίς κολλήματα, απόκριση οθόνης αφής). Επίσης, εντυπωσιακό το δακτυλικό αποτύπωμα, ξεκλειδώνει πολύ γρήγορα και χωρίς να προσπαθείς πολλές φορές (είναι εξίσου καλό με του iPad). Η μπαταρία του βγάζει την ημέρα άνετα και με έντονη χρήση (κλήσεις, λίγο παιχνίδι, σερφάρισμα, πλοηγός). Στα αρνητικά η αργή απόκριση της κάμερας. Αργεί να ανοίξει, οπότε αν δεις κάτι ενδιαφέρον και θέλεις μια γρήγορη φωτογραφία μπορεί να τη χάσεις. Σε χαμηλό φωτισμό η κάμερα είναι καλύτερη από ανάλογης τιμής Sony και LG που είχα πριν. Γενικά δεν ενθουσιάζει αλλά είναι γνωστό ότι για καλή κάμερα πρέπει να δώσεις πολλά λεφτά. Θα το έπαιρνα ξανά ανεπιφύλακτα.